| **Giedrius Alkauskas** |
| --- |
| Gimė | 1978 m. vasario 8 d. (45 metai)Anykščiai |
|  |
| Veikla | matematikas, muzikologas, kompozitorius, poetas |
| Organizacijos | Vilniaus universitetas |
| Pareigos | vyresnysis mokslo darbuotojas |
|  |
| Išsilavinimas | fizinių mokslų daktaras |
| Alma mater | Notingemo universitetas |
|  |
| Žymūs apdovanojimai |
| * 2015 m. Zigmo Žemaičio medalis
* 2019 m. Dionizo Poškos premija
 |

**Giedrius Alkauskas** (g. 1978 m. vasario 8 d. Anykščiuose) – Lietuvos matematikas, muzikologas, kompozitorius, poetas.

Biografija
----------

1985–1993 m. mokėsi Anykščių Jono Biliūno vidurinėje mokykloje. 1993–1996 m. mokėsi Kauno technologijos universiteto gimnazijoje. Trejus metus iš eilės tapo Lietuvos moksleivių matematikos olimpiados nugalėtoju. 1996 m. laimėjo pirmąjį sidabro medalį Lietuvai Tarptautinėje matematikos olimpiadoje. 1999 ir 2001 m. laimėjo aukso medalius Tarptautiniame matematikos studentų turnyre. 1997 m. sukūrė uždavinį tarptautinei matematikos olimpiadai Argentinoje.

1996–2004 m. studijavo Vilniaus universitete. 2004–2008 m. studijavo Jungtinės Karalystės Notingemo universiteto doktorantūroje (vadovas prof. Ivan Fesenko). 2008 m. apgynė disertaciją *„Integral transforms of the Minkowski question mark function"*.

Tėvai: Antanas Alkauskas (g. 1944 m.) – agronomas ir Vida Alkauskienė (g. 1947 m.) – agronomė. Brolis dvynys Audrius Alkauskas (1978–2023) – fizikas.

Mokslinė ir pedagoginė veikla
-----------------------------

Nuo 2010 m. Vilniaus universiteto dėstytojas, nuo 2013 m. vyresnysis mokslo darbuotojas. 2018–2019 m. – Kauno technologijos universiteto profesorius. 2009 m. 2012 m. Makso Planko instituto (Bona, Vokietija), 2010 m. Austrijos „Bodenkultur" (BOKU) universiteto (Viena, Austrija) kviestinis mokslininkas.[reikalingas šaltinis]

Darbo sritys matematikoje – Minkovskio „klaustuko" funkcija, skaidiniai, funkcinės lygtys, tėkmės. Teigia atradęs naujus matematinius objektus – projektyvines tėkmes ir supertėkmes. Tyrė Minkovskio „klaustuko" funkciją, jos momentus, integralines transformacijas (Styltjeso, Melino ir Laplaso), bei susiejo šią funkciją su modulinėmis formomis. Minkovskio „klaustuko" funkcijos momentai Steven R. Finch knygoje „Matematinės konstantos" buvo pavadinti Minkovskio-Alkausko konstantomis.

Kita veikla
-----------

2011 m. išleido kompaktinę plokštelę „Į sapnų ir burtų lauką", 2014 m. išleido kompaktinę plokštelę „Užburtas laikas". Parašė straipsnių apie danų muzikinį romantizmą.

2018 m. išleido poezijos knygą „Keliaujantis akmuo", kuri 2019 m. pelnė Dionizo Poškos premiją.

Šaltiniai
---------

1. ↑
2. 1 2
3. ↑  International Mathematical Olympiad, participants from Lithuania
4. ↑  International Mathematics Competition
for University Students, 1999.
5. ↑  IMO problems and authors
6. ↑   Integral transforms of the Minkowski question mark function, PhD Thesis, University of Nottingham (2008).
7. ↑
8. ↑
9. ↑  Projective and polynomial superflows. I (2018).
10. ↑  Minkowski-Alkauskas constant Steven R. Finch, Mathematical Constants II, Cambridge University Press (2018), Section 1.28, p. 207–209.
11. ↑
12. ↑
13. ↑
14. ↑
15. ↑  naujienos.vu.lt

Nuorodos
--------

* Giedriaus Alkausko asmeninis puslapis
* Giedrius Alkauskas Matematikos genealogijos projekte
* Giedrius Alkauskas Anykštėnų biografijų žinyne
* Giedriaus Alkausko Youtube kanalas